Dómur Héraðsdóms Reykjavíkur í máli nr . E - 3616 / 2015 Steinþór Guðmundsson gegn íslenska ríkinu Með dómi Héraðsdóms Reykjavíkur sem kveðinn var upp þann 21. september 2016 var íslenska ríkið sýknað af kröfu stefnanda . Stefnandi krafðist þess að úrskurður ríkisskattstjóra um skattalega heimilisfesti yrði ógiltur með dómi . Í úrskurði sínum komst ríkisskattstjóri að því að stefnandi hafi í raun verið heimilisfastur á Íslandi frá og með tekjuárinu 2006 til og með 2010 . Í dómi héraðsdóms kemur fram að stefnandi sjálfur hafi ekki talið sig hafa haft fasta búsetu í Máritaníu þrátt fyrir að hafa dvalið þar að einhverju leyti þegar hann var ekki á sjó . Stefnandi dvaldi á mismunandi stöðum í Máritaníu á hótelum eða íbúðahóteli . Þá var talið að framlögð gögn frá Máritaníu breyttu ekki þeirri niðurstöðu enda var afstaða stefnanda sú að hann hefði ekki fasta búsetu þar í landi .